**Fokus på opgaven**.





**Kære alle medlemmer i Flotille 137.**

I og jeres familier, samt alle vore trofaste følgere ønskes hermed en rigtig glædelig jul og et lykkebringende nytår.

Her sidst i december 2017, kan vi se tilbage på et år med rigtig mange udfordringer. Vi er kommet godt igennem dem alle. Vi har i fællesskab løst vores pålagte opgaver, der er blevet uddannet, vi har sejlet og har haft focus på det gode sammenhold og den gode tone. Dette vil vi selvfølgelig fortsætte med.

Det er dejligt når man som chef kan sige: **Jeg er stolt af min enhed.** Dette er et klap på skulderen til jer alle, i har gjort det rigtigt godt.

Lige henne om hjørnet skal vi flytte i nye Flotillelokaler. Det er selvfølgelig en opgave der fylder meget lige nu, men jeg glæder mig rigtigt meget til at kunne byde jer alle velkommen på Sct. Nicolai gade , hvor vi starter et nyt kapitel i Flotillens historie ☺

2018 som jo allerede er planlagt vil også byde på mange spændende oplevelser for os alle. Noget der særligt skal fremhæves er selvfølgelig vores Parole, vores nye lokaler skal indvies, der er også i 2018 MHV Landsøvelse. Den foregår i Limfjorden, med udgangspunkt i Struer. Vi sejler til Wilhelmshaven med 2 skibe, begge 900 kl. ☺. Dette er blot nogle få, af de mange gode oplevelse der venter. I vil opleve at der kommer flere tilbud om at komme på skydebanen, dette for at holde focus på de basale skydefærdigheder og våbenbetjening, som jo er en del af det at være med i en militær organisation. I vil også opleve at der gøres en indsats for at vi alle tager mere ” ejerskab ” over for vores dejlige skib 910 Ringen. Det er vigtigt at hun bliver passet og plejet, så hun i mange år fremover kan løse sine opgaver, og samtidig beholde sit flotte udseende.

Til slut vil jeg sige jeres nærmeste ” tusind tak for lån ”, det er dejligt at I vil være med til gøre en forskel.

Jeg glæder mig til at møde jer alle ”derude”

**Rigtig glædelig jul.**

**Med venlig julehilsen**

**Morten Colstrup**



**HVF 137**



*Glædelig jul*

*Samt*

*Godt nytå*r